b'\n_START_ARTICLE_\nAll I See\n_START_SECTION_\nPromocija\n_START_PARAGRAPH_\nDa bi promovirala singl je Kylie Minogue nastopila v intervjujih v mnogih ameri\xc5\xa1kih televizijskih kanalih. 31. marca 2008 je nastopila v oddaji Today, kjer jo je intervjuval Matt Lauer. 1. aprila je tistega leta Kylie Minogue v oddaji Dancing with the Stars nastopila s pesmijo\xc2\xa0\xc2\xbbAll I See\xc2\xab. 7. aprila 2008 je pesem\xc2\xa0\xc2\xbbAll I See\xc2\xab\xc2\xa0izvedla v oddaji The Ellen DeGeneres Show. Singl so v Zdru\xc5\xbeenih dr\xc5\xbeavah Amerike in Kanadi izdali predvsem zato, da bi se Kylie Minogue pove\xc4\x8dal komercialni uspeh tudi tam. Pesem je na ameri\xc5\xa1ki in kanadski lestvici plesnih pesmi zasedla tretje mesto.\n_START_SECTION_\nVideospot\n_START_PARAGRAPH_\nPromocijski videospot za pesem\xc2\xa0\xc2\xbbAll I See\xc2\xab\xc2\xa0je re\xc5\xbeiral William Baker, kreativni vodja ve\xc4\x8dine projektov Kylie Minogue. Posneli so ga v treh urah, ko je imela Kylie Minogue premor med vajami za turnejo KylieX2008. Posneli so ga v \xc4\x8drno-beli tehniki in v njem Kylie Minogue ob spremljevalnem plesalcu Marcu da Silvi oble\xc4\x8dena v razli\xc4\x8dna obla\xc4\x8dila ple\xc5\xa1e pred belim ozadjem. Videospot je iz\xc5\xa1el 18. aprila 2008 preko spletne strani Kylie Minogue.'